Levélke Vitkovics Jánoshoz
Az, tegnap nálam volt, aki enyimbe s tiedbe 
(Érted ezen titkot) tud, sőt kész önteni lelket 
Még ha oroszlány két izromban jő is el, úgy szólt. 
A kegyes Ég nyilván kedvez neki: nem hogy az ügyből 
Hosszas pört formál, mert illyen tette haragra 
Méltóvá tenné, s a tisztes Céh is ezáltal 
Rágalmaztatnék. Kedvezzen hát neki ég, föld! 
Vitkovics, ím! a kurta nyakút küldd el neki még ma, 
A többit tudod. Élj. Várhat postádra barátod. 
Versek